Severino Poletto

Mons. Severino kardinál Poletto (* 18. marec 1933, Salgareda, Talianske kráľovstvo17. december 2022, Moncalieri, Taliansko) bol taliansky rímskokatolícky kňaz, biskup, ktorý v rokoch 1999 až 2010 pôsobil ako turínsky arcibiskup. Od roku 1980 bol biskupom a v roku 2001 ho pápež Ján Pavol II. vymenoval za kardinála.

 Životopis 
Narodil sa 18. marca 1933 v obci Salgareda ako najmladší z 11 detí, z ktorých 9 prežilo detstvo. Rodina emigrovala do Piemontu za prácou v roku 1952. Študoval v seminári v meste Treviso a potom vo vyššom seminári v meste Casale Monferrato v provincii Alessandria. Za kňaza ho vysvätil 29. júna 1957 biskup Giuseppe Angrisani. V roku 1977 získal licenciát z morálnej teológie s vyznamenaním summa cum laude na Alfonziánskej akadémii v Ríme a pracoval ako kaplán v meste Montemagno. V roku 1965 bol menovaný za farára v Oltreponte; zároveň pracoval na čiastočný úväzok v miestnej továrni. V roku 1973 založil Diecézne centrum pre rodinnú pastoráciu.

 Biskup 
Dňa 3. apríla 1980 bol menovaný za biskupa koadjutora diecézy Fossano. Za biskupa ho vysvätil 17. mája kardinál Anastasio Ballestrero, turínsky arcibiskup a 29. októbra sa stal jeho nástupcom. Pôsobil 10 rokov ako tajomník Piemontskej biskupskej konferencie.

16. marca 1989 bol menovaný za biskupa do diecézy Asti a 19. júna 1999 za arcibiskupa v Turíne. V Turíne bol ustanovený do úradu za biskupa 9. septembra.

 Kardinál 
Dňa 21. januára 2001 pápež Ján Pavol II. oznámil plány na povýšenie 37 prelátov na kardinálov na konzistóriu vo februári. Povedal tiež, že na konzistóriu oznámi mená dvoch kardinálov, ktorých vymenoval in pectore v roku 1998. Následne 28. januára oznámil mená ďalších piatich kardinálov a prezradil dvoch tajne vymenovaných za kardinálov v roku 1998, Mariana Jaworského a Jānisa Pujatsa.

Pápež Ján Pavol II. ho na konzistóriu 21. februára 2001 vymenoval za kardinála kňaza s titulárnym kostolom San Giuseppe in Via Trionfale. 15. mája ho Ján Pavol II. vymenoval za člena Kongregácie pre klérus a 18. mája za člena Prefektúry pre ekonomické záležitosti Svätej stolice a Pápežskej komisie pre kultúrne dedičstvo Cirkvi.

Zúčastnil sa pápežského konkláve v roku 2005 po smrti pápeža Jána Pavla II. 2. apríla 2005 na ktorom bol zvolený pápež Benedikt XVI. vlastným menom Joseph Ratzinger a tiež zúčastnil sa pápežského konkláve v roku 2013 po rezignácií pápeža Benedikta XVI. s účinnosťou 28. februára 2013 na ktorom bol zvolený pápež František vlastným menom Jorge Mario Bergoglio.

Pápež Benedikt XVI. 11. októbra 2010 prijal jeho rezignáciu na funkciu turínskeho arcibiskupa.

Zomrel v obci Moncalieri, južné od Turína 17. decembra 2022 vo veku 89 rokov.

 Referencie 

 Pozri aj 
 Zoznam kardinálov vymenovaných Jánom Pavlom II.

 Iné projekty 

 Zdroj 

Kategória:Talianski kardináli
Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Kategória:Absolventi Pápežskej lateránskej univerzity